# Chyler Leigh

Chyler Leigh West, jaiotzez Chyler Leigh Potts (Charlotte, Ipar Carolina, 1982ko apirilaren 10a) aktore estatubatuarra da. Grey's Anatomy telesailean egin zen ezagun Lexie Grey-ren paperean eta Supergirl telesailean Alex Danvers-en rola bete zuen.

## Biografia
### Gaztaroa

Chyler Leigh Charlotten jaio zen eta Virginia Beachen hazi zen, bertan gurasoek pisua galtzeko negozio bat zeukaten eta. Negozioak porrot egin zuen eta Chylerrek 12 urte zituela gurasoak banatu egin ziren. Chyler amarekin Miamira bizitzera joan zen. Institutuko zortzigarren mailan modelo lanetan hasi zen eta 1999an ama eta bera Los Angelesera joan ziren alabak aktore ibilbidea has zezan.
16 urte zituela bere senarra izango zen Nathan West aktorea aurkitu zuen casting batean. Harremana hasi zuten baina biak ere arazo haundiko familietatik zetozenez psikologikoki hautsita zeuden eta kokainarekiko adizio handia hartu zuten. Chyler Leigh bera oso argal zegoen. Erreabilitatzea erabaki zuten eta 2002an elkarrekin ezkondu ziren.

### Ibilbide profesionala

15 ureterekin egin zuen debuta Kickboxing Academy filmean eta 2001ean Not Another Teen Movie filmeko protagonista izan zen. Marilyn Mansonen "Tainted Love" abestiaren bideoklipean ere hartu zuen parte. 2002 urtean Maxim aldizkariak 65. emakumezko sexiena aukeratu zuen.
Grey's Anatomy telesailak eman zuen ezagutzera Chyler Leigh. Joeren tabernan zegoen bezero baten papera egin zuen lehenengo eta 3, denboraldian hasi zen protagonistaren arreba gaztearen rola betetzen, Lexie Grey. Laugarren denboralditik aurrera ohiko aktorea bihurtu zen eta 5 denboralditan 110 ataletan agertu zen.
2015ean Supergirl telesailean Alex Danvers-en papera betetzeko aukeratu zuten, protagonistaren ahizpa-ordea hain zuzen ere. Honi loturiko beste telesail batzutan ere paper bera bete du.

## Filmografia
### Filmeak

| Urtea | Filma | Pertsonaia |
| 1997 | Kickboxing Academy | Cindy |
| 2001 | Not Another Teen Movie | Janey Briggs |
| 2010 | 19th Wife | Ann Eliza Young |
| 2012 | Brake | Molly Reins |
| 2013 | Window Wonderland | Sloan Van Doren |

### Telebista

| Urtea | Filma | Pertsonaia | Oharrak |
| 1999 | Safe Harbor | Jamie Martin | 10 atal |
| 1999 | Saving Graces | Grace Smith | |
| 2000 | M.Y.O.B. | | Atal bakarra |
| 2000 | Wilder Days | Rip | |
| 2000 | 7th Heaven | Frankie | 3 atal |
| 2002 | Girls Club | Sarah Mickle | 10 atal |
| 2002 | That '80s Show | June Tuesday | 13 atal |
| 2003 | The Practice | Claire Wyatt | 10 atal |
| 2004 | North Shore | Kate Spangler | Atal bakarra |
| 2005−2006 | Reunion | Carla Noll | 13 atal |
| 2007−2012 | Grey's Anatomy | Lexie Grey | 3. sasoian 3 atal 4. sasoitik aurrera protagonista, 110 atal |
| 2012 | Private Practice | Lexie Grey | atal bakarra |
| 2014 | Taxi Brooklyn | Caitlyn 'Cat' Sullivan | 12 atal |
| 2015−2021 | Supergirl | Alex Danvers | 102 atal |
| 2017 | Arrow | "Crisis on Earth-X, Part 2" | Alex Danvers |
| 2017 | The Flash | "Crisis on Earth-X, Part 3" | Alex Danvers |
| 2017, 2020 | DC's Legends of Tomorrow | Alex Danvers | 2 atal |

## Erreferentziak

* ↑ (Ingelesez) «Chyler Leigh | TV Guide» TVGuide.com (Noiz kontsultatua: 2020-05-09).
* 1 2 3 (Ingelesez) «Grey's Anatomy Star: At Long Last, Love» PEOPLE.com (Noiz kontsultatua: 2020-05-09).
* ↑ «NY Daily News - We are currently unavailable in your region» www.tribpub.com (Noiz kontsultatua: 2020-05-09).
* ↑ (Ingelesez) «Grey's Anatomy Welcomes New Cast Member» PEOPLE.com (Noiz kontsultatua: 2020-05-09).
* ↑ (Ingelesez) «Supergirl: Chyler Leigh Explains the True Message Learned by Being SuperAlex» CBR 2020-03-24 (Noiz kontsultatua: 2020-05-09).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q230765
* Multimedia: Chyler Leigh / Q230765